ไปรษณีย์ไทยส่งมอบความสุขประชาชนตลอดเทศกาลปีใหม่ ผ่านบริการ EMS ส่งด่วนทั่วไทย ให้บริการพิเศษเริ่มต้น 25 บาท
นายดนันท์ สุภัทรพันธุ์ กรรมการผู้จัดการใหญ่ บริษัท ไปรษณีย์ไทย จำกัด  กล่าวว่า ได้จัดกิจกรรมส่งมอบของขวัญปีใหม่ 2566  ด้วยอัตราค่าบริการ EMS ส่งด่วนทั่วไทย ในราคาพิเศษ เริ่มต้นที่ 25 บาท น้ำหนักไม่เกิน 20 กรัม ราคาเดียว ทุกปลายทางทั่วไทย เริ่มตั้งแต่วันที่ 26 ธันวาคม 2565 ถึง 5 มกราคม 2566 สามารถใช้บริการได้ ณ ไปรษณีย์ไทยทุกแห่งทั่วประเทศ ร้านไปรษณีย์ไทย และไปรษณีย์อนุญาตสาขาที่ร่วมรายการ ซึ่งถือเป็น ช่วงเวลาที่ประชาชนเดินทางกลับบ้านไม่สะดวก หรือ ต้องการส่งของขวัญให้กันสามารถส่งไปรษณีย์เพื่อให้ส่งต่อความรักความผูกพันถึงกันได้        สำหรับปี 2566 ไปรษณีย์ไทยยังสนับสนุนภาคธุรกิจ e-Commerce ให้แก่ ร้านค้าออนไลน์ที่จำหน่ายสินค้าบนแพลตฟอร์ม LINE SHOPPING ให้ได้รับค่าจัดส่ง EMS ในราคาพิเศษอย่างต่อเนื่องตลอดทั้งปีเริ่มต้น 19 บาท  น้ำหนักไม่เกิน 1,000 กรัม เพื่อรองรับความต้องการที่หลากหลายของลูกค้า  อีกทั้งยังพัฒนาคุณภาพของบริการ EMS ส่งด่วนทั่วไทย สามารถเพิ่มขนาดฝากส่งสูงสุดให้ถึง 30 กิโลกรัม จากเดิม 20 กิโลกรัม เริ่มวันที่ 1 มกราคม 2566 เป็นต้นไป โดยอัตราค่าบริการทุกน้ำหนักจะไม่บวกเพิ่ม ไม่เก็บค่าขนส่งในพื้นที่ห่างไกลส่งด่วนถึงภายใน 1-2 วัน พร้อมนำจ่ายทุกวันไม่มีวันหยุด